Smith & Smith

Smith & Smith két vakondok, akik a Bubla Nubla-i örs megbízásából dolgoztak azon, hogy felfedjék a batáliai maffiát, melyet Don Gambino irányított. A kalandorok a Tizenkettedik Expedíció során találkoztak velük.

## Kinézet

Mind Smith, mind pedig Smith kényesen ügyelt a megjelenésére - ízlés hiányában azonban könnyedén felismerhetőek voltak, mint kívülállók, mikor a kalandorok először, a Galdiban találkoztak velük.

Vakondokokhoz hűen mindketten a fényes napsütést kivédő napszemüvegben, bajusszal és ásókarmukkal tűntek ki a batáliai maffia tagjai és a Galdi dolgozói közül.

Mozgásuk darabos, beszédük cringe, álcájuk áttetsző - volt, amíg a kalandorok segítségével fel nem fedezték az Inkognitót.

## Történetük

Smith & Smith kezdeti történetéről keveset tudunk. Ami biztos, hogy egy balul sikerült horgászás során egy karhulart követve sodródtak ki egy lakatlan szigetre, ahol mindösszesen egy darab rendőrörs volt található. A sziget ennek ellenére vonzó volt a híres-hírhedt kalózhajó [citation needed] legénységének, és kétszájú kapitányának. A verbális adok-kapok, a sziget többszöri megvédése (melyet vélhetően a karhular tervezett így), valamint a karnyújtásnyi távolságra található rendőrörs azonban semmiféle hatással nem volt pályaválasztásukra - elmondásuk szerint 2-3 évvel később álltak be a Kötelékbe.

## Szerepük az Expedíció során

A kalandorok Smith-szel és Smith-szel először a batáliai Galdiban találkoztak, ahol a Don Gambino vezette maffia felgöngyölítése lett volna elsődleges feladatuk. Azt azonban nem tudták, hogy Don Gambino maga is figyeltette őket: titkos megbízójának listáján ugyanis a két nyomozó is szerepelt likvidálni való személyekként. A kalandorok így üzletet ajánlottak: elteszik láb alól a nyomozókat, hogy Don Gambinoról/-tól további információkat kaphassanak a Gyöngy felkutatása érdekében. Azonban eszükben sem volt valóban ártani Smith-éknek - kis segítséggel megtalálták a gyíklény tudósokat, akiknek ördögi mérgének létrehozásába belekontárkodva egy alternatív mérget hoztak létre, mellyel az áldozatot csupán rövid időre helyezték tetszhalott állapotba.

Még aznap, a galdi-i Mocsári Lény Napokon az örömmámorban úszó Smitht és Smitht megmérgezték, ezzel elnyerve a maffia jelen lévő tagjainak bizalmát. A két nyomozó pár órával később magához térve elkötelezte magát a kalandorok terve mellett, felismerve: ezzel a közjátékkal az életüket mentették meg. Smith még aznap éjjel visszatért Bubla Nublába, hogy jelentést tegyen, míg Smith a kalandorokkal maradt.

Másnap, a Tizenkettedik Expedíció negyedik napján Smith elkísérte a kalandorokat Don Gambino szülőházába, a Tindall rezidenciára, ahol részt vett az eltűnt napló és jegesmedve, valamint a megmérgezett nagypapa ügyének felgöngyölítésében, valamint lakat alá zárta az elkövető Willt. Este azonban már nem mutatkozott, s a kalandorok késő éjjeli találkozóján Don Gambinoval kiderült: utóbbi foglyul ejtette Smitht. A kalandorok harci tánca közben hősiesen szembeszállt foglyul ejtőivel, megszökött, s akkora felfordulást okozott, mely során a kalandorok is vissza tudtak vonulni szállásukra.

Később Smith eljuttatott egy levelet a kalandorokhoz, melyben jelezte, biztonságban van és visszatér Bubla Nublára Smith-hez, hogy jelentést tegyen az addigi eseményekről.